procesaur/Wiki.mk huggingface dataset:
Прстенеста мрежа

Прстен мрежата е мрежна топологија во која секој јазол се поврзува со точно два други јазли, формирајќи еднократен неприкинат пат за сигнали преку секој јазол - прстен. Податоците патувааат од јазол до јазол, и секој јазол по патот управува со одреден пакет.
Бидејќи прстен топологијата овозможува само еден пат помеѓу било кои два јазли, прстен мрежите може да бидат прекинати поради нефункционирањето на само еден линк. Нефункционирањето на јазолот или прекин на кабелот може да се изолира секој јазол во рилог на прстенот.
FDDI мрежите ја надминуваат оваа ранливост со испраќање на податоци во надесно или налево во прстенот: во случај на прекин на податоците е завиткано назад во комплементарниот прстен пред да стигне до крајот на кабелот, одржувајќи пат кон секој јазол по добиеното „C-Ring“.
Многу прстен мрежи го користат „обратновртечкиот прстен“ за да формираат редундантна топологија. Ваквите “двојни прстен мреќи“ вклучувајќи ги Spatial Reuse Protocol, Fiber Distributed Data Interface (FDDI), и Resilient Packet Ring.
802.5 мрежите- познати како IBM Token Ring мрежи, ја избегнуваат слабоста на ''прстен'' топологијата. Тие всушност користат ѕвезда топологија во ''физичкиот'' слој и Multistation Access Unit (MAU) што ќе го заменува прстенот во ''податочниот'' слој.
1 Предности
*Многу уредна мрежа каде секој уред има пристап до знак и можност да пренесува.
*Подобри перформанси од топологијата магистрала кога мрежата е преоптоварена.
*Не бара мрежен опслужувач за да направи врска помеѓу компјутерите.
2 Недостатоци
*Една повеќенаменска работна станица или лош порт во MAU може да предизвика проблеми во целата мрежа
*Поместувањето, додавањето и менувањето на уредите може да има влијание на целата мрежа.
*Мрежните картици и MAU-те се многу поскапи од Ентернет картиците и преклопниците.
*Многу поспори од Ентернет мрежата под нормални услови.
3 Заблуди
* “Tocken Ring е пример на топологијата прстен.“ 802.5 мрежите не ја користат прстен топологијата на ниво 1. Како што е објаснето погоре, IBM Token Ring (802.5) мрежите го заменуваат прстенот на ниво 2 но користат физичка ѕвезда на ниво 1.
* Прстените спречуваат колизии. Терминот прстен се однесува на изгледот на каблите. Вистинито е дека нема колизии на IBM Token Ring, ова е поради Методот на контрола на пристап на ниво 2, не физичката топологија (која е ѕвезда, а не прстен). Token passing, не прстените, спречуваат колизии.
* "Token passing го има кај прстените." Тоа е начин за пристап до каблите, имплементирано во МАС (Ниво за контрола на пристап кон медиумот) подслојот на нивото 2. Топологијата прстен е изгледот на каблите на ниво 1. Возможно е да се направи Token passing на магистрала, на ѕвезда или прстен, Token passing не се користи само кај прстените.
4 Други топологии
*Ѕвездеста мрежа
*Магистрала мрежа
*Meш мрежа
*Дрво мрежа
*Хипердрво мрежа
Црква „Св. Илија“ - Давидово

Свети Илија — манастирска црква на Давидовскиот манастир, во непосредна близина на истоименото гевгелиско село, во јужниот дел на Македонија.
Црквата се наоѓа на рид во непосредна близина на селото, која доминира во Валандовското Поле.
1 Местоположба
Црквата е подигната на рид до селото.
2 Историја
Црквата е изградена во 1937 година. Според преданието, на местото на денешниот манастир, во периодот меѓу двете светски војни била изградена мала црква наречена „Св. Илија“. Таа во 1945 година била обновена и проширена, па целиот комплекс прераснал во манастир.
3 Архитектура
Градбата на манастирската црква според својот облик е трикорабна, чија покривна конструкција е изградена на две води и во внатрешноста завршува со рамни дрвени тавани. На покривот на црквата се вградени шестострани куполи, од кои едната е во средишниот дел на покривот, а другата во југозападниот агол. Храмот има малтерисана фасада, со покрив од ќерамиди. На јужната страна има отворен трем - натстрешница, а на југоисточната страна од храмот има камбанарија со железна конструкција, со покрив од плех.
4 Поврзано
* Давидовски манастир
* Давидово
* Повардарска епархија
* Гевгелиско архијерејско намесништво
* Миравска парохија
5 Галерија
Знаме на Јужен Судан

Знамето на Јужен Судан е официјалното знаме на овој регион и бил усвоен како резултат на Споразумниот мировен договор со кој се ставил крајот на Втората суданска граѓанска војна. Ова знаме, претходно, било користено како знаме на Суданското Народно Ослободително Движење. Знамето е слично со знамето на Кенија и е составено од три еднакви големи хоризонтални ленти и две мали хоризонтални ленти. Големите ленти во црвена, црна и зелена боја, додека малите се во бела и се под и над црвенат лента. На прицврстениот дел има син триаголник со златна петокрака. Црната боја го симболизира јужносуданскиот народ, белата мирот, црвената ја симболизира крвта пролеана за слобода, зелената ја симболизира почвата, сината го симболизира Нил, а Ѕвездата од Витлеем го симболизира единството на државите во Јужен Судан.
1 Поврзано
* Грб на Јужен Судан
* Химна на Јужен Судан
* Јужен Судан
* Знаме на Судан
Дигитална честотна модулација

Frequency-shift keying (FSK) односно Дигитална честотна модулација е честотна модулациона шема во која дигиталните информации се пренесуваат низ дискретни честотни промени на превозникот бран. Наједноставна FSK е бинарната FSK (BFSK). BFSK пренусува бинарни (1 и 0) информации. Тие се претставени со аналоген бран. "1" се нарекува означена честота а "0" просторна честота.
1 Други форми на FSK
1.1 Minimum-shift keying
Минимална честотна модулација (MSK) e спектрална ефикасна форма на FSK. Во минималната честотна модулација разликата помеѓу високата и ниската честота е идентична на половина од брзината на протокот. Брановните форми што се користат за означување на 0 и 1 се разликуваат за точно една половина од превозникот бран. Ова е најмалиот FSK модулациски индекс што може да биде избран така што брановите форми за 0 и 1 се ортогонални. Варијанта на MSK се нарекува GMSK и се користи во GSM стандардот за мобилно телефони. FSK се користи во откривање на телефонскиот број кој не повикува.
1.2 Аудио FSK
Аудио FSK (AFSK) е модулациска техника во која дигиталните податоци се претставени со промени во честотата на аудио тоновите, давајки енкодиран сигнал погоден за трансмисија преку радио или телефон.Аудио алтернативите помеѓу два звука е : "означениот" претставува бинардно еден, а другиот, "просторот" претставува бинарно нула. АFSK се разликува од регуларната FSK во извршување на модулацијата во појасот на честота. Во радио апликациите AFSK модулираниот сигнал нормално се користи да модулира RF превозник(користејќи АМ или ФМ) за трансмисија.
AFSK не се користи секогаш за брза податочна комуникација, откако е помалку ефикасна во моќност и преносливост, за разлика од другите модулациски модели. Во прилог на нејзината едноставност, AFSK има ја предноста да енкодира сигнали кои ќе поминат низ АС-врска, во која спаѓа опрема што пренесува музика или говор.
2 Апликации
Повеќето рани модеми за телефонски линии користеле AFSK да праќаат и примаат податоци, брзината достигнувала околу 300 битови во секунда. Bell 103 модемот ја користел оваа техника. Дури и денеска , Северна Америка користи 1200 бауд AFSK за индентификација на повик во форма на Bell 202 стандардот. Дури и некои рани микрокомпјутери користеле специфични форми на AFSK модулација, пример за тоа е Канзас Сити стандардот за снимање на податоци на аудио касети. AFSK се користи во аметерски радиа, со што дозволува трансмисија на податоци низ немодифицирана звучна опрема.
AFSK исто така се користи и во Системот за брза тревога на САД да пренесува предупредувачки информации.
Знаме на Судан

Знамето на Судан е официјалното знаме во државата, кое било усвоено на 20 мај 1970. Знамето е составено од три еднакви хоризонтални ленти во црвена, бела и црна боја со зелен триаголник на прицврстениот дел. До воениот удар на Гафар Нимеири, Судан имал знаме со три ленти во сина, жолта и зелена боја. Денешното знаме на Судан има голема сличност во Знамето на Арапскиот Револт поради пан-арапските бои, и со тоа сака да се докаже поврзаноста на државата со Арапскиот свет. Според ''World Flags 101'', црвената боја ја симболизира борбата на Судан за независност и паднатите жртви при самата борба, белата симболизира мир, светлина и оптимизам, но и Лигата на Белото Знаме, националнистичка група која се борела за независност на Судан. Црната боја ја симболизира државата, бидејќи Судан на арапски значи „црна боја“, но и борбата на националистите кои се бореле за време на Револуцијата Кимокино во 19 век. Зелената боја го симболизира Исламот и плодноста на земјата.
1 Претходното знаме
Веднаш по независноста на Судан од Обединетото Кралство и Египет на 1 јануари 1956, Судан усвоил знаме кое било составено од три хоризонтални ленти во сина, жиолта и зелена боја. Ова знаме се користело од независноста па сè до 1970 година, кога било усвоено денешново. Сината боја ја симболизирала реката Нил, жолтата пустината Сахара и плодните почви биле претставено со зелена боја. Ова знаме било направено во духот на неутралноста меѓу многуте етнички, лингвистички и религиски заедници во државата.
2 Поврзано
* Грб на Судан
* Знаме на Јужен Судан
Црква „Рождество на Пресвета Богородица“ - Давидово

Рождеството на Пресвета Богородица — главна селска црква во гевгелиското село Давидово, Македонија.
Црквата се наоѓа на работ од селото, на крајот од последните куќи.
1 Местоположба
Црквата е подигната на зарамнето стрмно каменесто место.
2 Историја
Црквата била подигната пред 1860 година од страна на неимарот Андон Китанов. Денешната градба на црвата потекнува од 1926 година, кога старата црква била обновена.
3 Архитектура
Според својот архитектонски облик, црквата е трикорабна со рамни дрвени тавани, од кои средниот ги надвишува двата странични кораба. Покривната конструкција е на две води, која во наосот е потпрена на шест колони во два реда, по три столбови на јужната и на северната страна со капители. Сводовите на трите кораби се обновени во 1991 година. Црквата е изградена од обичен камен.
3.1 Фрескоживопис
Црквата поседува фрескоживопис. Тој бил обновен во олтарната апсида, од страна на зографот Јордан Доневски од село Гари, Дебарско, во 1991 година.
3.2 Иконостас
Црквата поседува иконостас изработен во 1926 година, а иконите во него, според стилските одлики се од век.
4 Галерија
5 Поврзано
* Гевгелиско архијерејско намесништво
* Миравска парохија
* Давидово
Colonia

Colonia или Колонија е хрватска денс група. Групата потекнува од хрватскиот град Винковци и до сега имаат издадено девет албуми и над 27 песни. Тие се познати по тоа што ја направиле првата евроденс компилација. Бендот е составен од Индира Владиќ, Борис Ѓурѓевиќ и Томислав Јелиќ.
1 Дискографија
1.1 Албуми
*1997: ''Vatra i Led'' (''Огал и мраз'')
*1999: ''Ritam ljubavi'' (''Ритам на љубовта'')
*2000: ''Jača nego ikad'' (''Појака од кога било'')
*2001: ''Milijun milja od nigdje'' (''Милион милји од никаде'')
*2002: ''Izgubljeni svijet'' (''Изгубен свет'')
*2003: ''Dolazi oluja'' (''Доаѓа невреме'')
*2005: ''Najbolje od svega'' (''Најдобро од сè'')
*2006: ''Do kraja'' (''До крај'')
*2008: ''Pod sretnom zvijezdom'' (''Под среќна ѕвезда'')
*2010: ''X''
1.2 Компилации
*2002: ''The Best of, Volume 1'' (''Најдобро од, вол. 1'')
*2005: ''Gold Edition'' (''Златно издание'')
*2009: ''Special Dance edition'' (''Специјално денс издание'')
*2010: ''Retroactive Early Years'' (''Ретроактивни рани години'')
Црква „Св. Петка“ - Тајмиште

Света Петка — црква во кичевското село Тајмиште. Се наоѓа веднаш покрај регионалниот пат Кичево - Гостивар. Црквата е градена на постари темели, но сегашниот објект е изграден во 1975/76 година, кога е изработен и фрескоживописот од страна на зографот Кузман Фрчкоски. Осветена е една година пред тоа, во 1974 година. Црквата се наоѓа во Четвртата кичевска парохија.
Форматирање на диск

Форматирање на компјутерот е поим што значи дека ќе ги
избришете сите податоци кои се наоѓаат на Вашиот компјутер
и ќе го надоградите со понов оперативен систем, или ќе го
инсталирате повторно истиот оперативен систем.
Најчесто форматирањето мора да се направи бидејќи имате
некој вирус во ОС или пак сакате да смените понова верзија
на оперативниот систем. Но Форматирањето може да претставува
тежок процес ако го немате потребното знаење за тоа како да
го извршите.
Има повеќе придобивки со форматирањето:
-Побрз компјутер
-Без вируси
Но има и лоши страни:
-Бришење на сите податоци на форматираната партиција
-Одново инсталирање на Вашиот омилен софтвер
-Инсталирење на соодветните драјвери
Да започнеме:
Најпрво Ви треба ЦД со инсталација на WINDOWS која треба да
се покрене со стартувањето на оперативниот систем.
Потоа треба да се преземат следниве чекори:
1.Внесете го ЦДто на која се наоѓа WINDOWS инсталацијата.
2.Рестартирајте го компјутерот(ако веќе работи).
3.Сиснете ENTER кога ќе побара на екранот PRESS ANY KEY.
4.Одберете ја партицијата на која се наоѓа Windows
5.Ако сакате да ја избришете која било партицијата притиснете
D или L (во зависност што ќе Ви се појави на екранот).
6.Форматирајте го тврдиот диск на кој ќе биде инсталиран Windows
7.Притиснете ENTER
8.Форматирањето ќе започне
9.Следете ја процедурата
10.Процедурата ќе трае околу 30-40 мин
11.По форматирањето инсталирајте ги драјверите и УЖИВАЈТЕ!
Црква „Рождество на Пресвета Богородица“ - Сараќино

Рождество на Пресвета Богородица — главната селска црква во тетовското село Сараќино. Се наоѓа во самиот центар на селото. Таа спаѓа во Третата тетовска парохија. Главниот патрон на црквата се прославува на Мала Богородица на 21 септември.
Црква „Св. Атанасиј“ - Сараќино

Свети Атанасиј — црква во тетовското село Сараќино. Црквата е градена во поново време. Карактеристично за оваа црква е тоа што фреските кои се дело на Зоран Бошковски, се ретко застапени во православните храмови низ Македонија. Некои од нив се посветени на Свети Јован Шангајски, Свети Нектариј Битолски, Свети Јован Кронштатски и Свети Јован Кукузел. Црквата е осветена во 2005 година и спаѓа во Третата тетовска парохија. Црквата е изградена на темели на стар христијански објект граден во времето на населувањето на Сараќино во 14 век. Ктитори на објектот биле семејствата Кузмановски и Савевски од Сараќино. Иконостасот е дело на тетовскиот резбар Будимир Апостолски.
Computer network programming

Mрежното програмирање, суштински идентично со ''приклучок програмирање'' или ''клиент-опслужувач програмирање'', вклучува пишување компјутерски програми кои комуницираат со други програми низ компјутерската мрежа. Програмата или процесот кој ја иницира комуникацијата е наречен клиент процес, а програмата која чека на комуникацијата да биде започната е опслужувач процес. Клиент и опслужувач процесите заедно формираат распределувачки систем. Комуникацијата помеѓу клиент и опслужувач процесот може да е конекциски-ориентирана (како и утврден TCP виртуелно коло или сесија), или неконекциски (заснован на UDP datagrams).
Програма која може да се однесува и како клиент и како опслужувач е заснована на peer-to-peer комуникација.
Приклучоците вообичаено се имплементирани од API библиотека како Berkeley приклучоци, прво претставени во 1983. Повеќето имплементации се засновани на Berkeley приклучоци, на пример Winsock претставен во 1991. Други имплементации на API приклучоци постојат, како што е STREAMS-засновано Transport Layer Interface (TLI).
Еве примери на функции и методи типично обезбедени од API библиотеката:
*<code>socket()</code> создава нов приклучок од одреден тип на приклучок, идентификуван од цел број, и доделува системски ресурси на него.
*<code>bind()</code> типично се употребува на страната на опслужувачот, и поврзува приклучок со приклучок структура, односно спцифициран број на локална порта и IPадреса.
*<code>listen()</code> се употребува на страната на опслужувачот, и предизвикува поврзаниот TCP приклучок да влезе во listen фаза.
*<code>connect()</code> е употребен на страната на клиентот, и назначува слободнен број на локална порта на приклучокот. Во случај на TCP приклучок, предизвикува обид да воспостави нова TCP врска.
*<code>accept()</code> е употребен на страната на опслужувачот. Прифаќа доаѓачки примен обид да се создава нова TCP врска од далечински клиент, и создава нов приклучок придружуван со парот адреси на приклучоците од оваа врска.
*<code>send()</code> и <code>recv()</code>, или <code>write()</code> и <code>read()</code>, или <code>recvfrom()</code> и <code>sendto()</code>, се употребуваат за прачање и примање податоци до/од далечински приклучок.
*<code>close()</code> предизвикува системот да ослободи ресурси доделени на приклучокот. Во случај на TCP, врската е прекината.
1 Поврзано
* Интер-процесорска комуникација (IPC)
Мрежи засновани на облак

Мрежи засновани на облак — мрежни решенија почнуваат да се појавуваат на пазарот кој ветува да испорача иста цена, ефикасност, и приспособливост кој даваат придонес во мрежната сфера како софтверски сервис Saas. Мулти-тенант архитектура заснована на Saas апликација како што е Salesforce<sup>TM</sup> го изменија статус кво-то во CRM сферата. Облак-заснованото вмрежување ветува револуција која ќе донесе многу новости во компјутерското вмрежување.
1 Дефиниција
Облак-заснованите мрежни решенија се нов начин да се постават дистрибуираните компаниски мрежи кои донесуваат компаниска класа на мрежи со можност за користење на насекаде низ светот, преку апликации кои се високо еластични, припаѓа на повеќе закупци и нема да побарува капитална инверсиција во мрежна опрема. За разлика од традиционалните хардвер-засновани решенија, облак-заснованото решение е многу едноставно, овозможувајки компаниите да постават далечински локации за неколку минути и да работат со нивните мрежи преку апликација облак-заснована апликација, овозможувајќи нивоа на централизирана контрола и видливост на мрежата. Овие услуги се исто така врз основа на претплата.
2 Предности
Ова ги овозможува предностите што ги нуди облак-пресметувањетo. Производите на облак-заснованото вмрежување се стремат да ги понудат сите стандардни мрежни својства кој секој би ги очекувал од било кој мрежен производ но да биде доставен во облак-заснован модел наменет за повеќе корисници, кој е едноставен за користење од клиентите и ИТ администраторите, нудејќи грануларна контрола и видливост која не е можна со наследување на мрежни решенија без капитална инвестиција.
3 Играчи
Пазарот за облак-заснованите мрежи ветува дека наскоро ќе биде преполн. Мрежните „тешкаши“ како што се Cisco и Juniper неможат да излезат на крај со придобивките што облак-пресметувањето може да ги донесе во мрежниот свет. Почетоците на и Meraki во Силициумска Долина донесоа нови начини и решенија во облак-заснованите мрежи за нивните клиенти.
4 Нешто повеќе околу облак-заснованите мрежи
***
5 Наводи
Белене (логор)

Белене — концентрационен логор којшто фунционрал на островот Белене на реката Дунав од 1949 година до 1989 година. Бил изграден по наредба на БКП и наменет за сите противници на владеачкиот режим. Со него раководела бугарската Државна безбедност (ДС). Во него биле затворани и борци за националните права на Македонците во Бугарија.
1 Историја
Логорот Белене функционирал од 1949 до 1989 година. Причините за затворање таму биле најчесто политички: уривање на споменици на Сталин, укажана помош на војници непријатели (германски), припадност на римокатоличката црква во Бугарија или на сојузот на селаните, шпионажа за англоамериканските капиталисти или критика на Црвената армија во Бугарија. Сепак меѓу затворениците имало и ограничен број на осудени за криминал.
Кон крајот на 1949 година бројот на концлогорашите во Бугарија бил околу 4500, вклучувајќи ги и 800 во Белене. Во текот на 1950 година, било донесено решение сите затворени да бидат на едно место, и за таа цел бил избран логорот Белене. Во текот на 1952 година била формирана специјална комисија која ослободила 1228 души. Кон крајот на таа година, бројот на затворените изнесувал 2348, од кои повеќе од 90% биле затворени од политички причини.
Во текот на летото во 1953 година диктаторот Велко Червенков, по совет од новите советски власти, а по смртта на Јосиф Сталин, на заседание на ЦК на БКП зборувал за логорот. На 5 август таа година, половина од политичките затвореници во Белене биле ослободени, по што во логорот останале уште 1059 души. На 5 септември било донесено решение за затворање на логорот, и повторно биле ослободени повеќе од половина затворници, а останатите биле преместени во затвор, каде за нив биле започнати судски процеси.
Логорот во Белене повторно работел на 5 ноември 1956 г. Бројот на затворениците во 1959 година достигнал 1896 души. Во текот на август 1959 година Политбирото на ЦК на БКП донел решение да се ослободат затворениците во Белене или да се судат.
Биле задржани околу 1100 души, од кои околу 800 политички затворени, кои биле ангажирани да работат земјоделство. Официјалното име на логорот било „Работнички логор за превоспитување“.
Бившите затворници на логорот се среќавале еднаш годишно во текот на пролетта на островот, за да дадат почит на загинатите во логорот. Денес постои еден затвор во западниот дел на островот, кој функционирал паралелно со логорот. Островот е поврзан со копното со мост по кој може да помине автомобил, но за да се помине мостот, потребна е дозвола од управата на затворот, која се добива на брегот на Белене.
Логорот е предмет на документарниот филм на германската телевизиска програма ZDF ''„Со поглед напред, но никогаш забравени. Балада за бугарските херои“'', снимен од Илија Тројанов во 2007 година.
2 Затвореници
Списокот на некои од затворениците во логорот:
*Крум Монев
*Герман Дамовски
*Иван Валков — офицер
* Георги Константинов — анархист
* Цанко Луканов — новинар и писател
Црква „Св. Ѓорѓи“ - Лавце

Свети Ѓорѓи — главна црква во селото Лавце, Тетовско.
Црквата е особено посетувана поради чудотворниот даб, кој има отвор и во кој луѓе од сите националности се протнуваат три пати за да решат некој проблем.
1 Местоположба
Црквата се наоѓа во источниот дел на селото. Сместена е над асфалтниот пат кој доаѓа до селото, а покрај нејзе води патека до Тетовското кале.
2 Историја
Според легендата црквата потекнува од средината на XIX век. Имено тука дошла некоја жена од Русија на која ѝ се сонило да направи црква. Таа сама ги редела камењата и направила објект што личел на црква. Одвај се влегувало, но поставила крст и му дала име на светецот. На тоа исто место, зачувувајќи ги старите ѕидови, лавчани изградиле нова црква, а до неа и трпезарија која со годините прераснува во конак каде што се собираат на селската слава Атанасовден и на празникот Ѓурѓовден. Црквата била цел на кражби и оштетувања.
Во 1946 година, кога селото било посетено од истражувачот Јован Трифуноски, во селото немало црква туку селаните имале изградено капела врз урнатините на старата црква.
Од март 2019 година започнале активности на уредување на надворешниот дел на црквата, обложувајќи ја со декоративен камен. Во активностите биле опфатени и црковниот двор, конакот и трпезаријата. Воедно, била доградена камбанарија над влезната врата од црквата.
2.1 Настани од 2001
За време на конфликтот од 2001 година црквата била подложна на воени дејствија. Биле забележани оштетувања на фасадата, скршени стакла на прозорците и оштетување на кровот. Во внатрешноста немало оштетувања.
3 Галерија
4 Поврзано
* Тетовско архијерејско намесништво
* Четврта тетовска парохија
* Лавце
Црква „Св. Кузман и Дамјан“ - Једоарце

Свети Кузман и Дамјан (позната и како Свети Врачи) — главна селска црква во тетовското село Једоарце, Македонија.
1 Местоположба
Црквата се наоѓа во средишниот дел на селото, до патот кој поминува низ селото за другите села (Отуње и Сетоле). Во дворот на црквата се наоѓаат и селските гробишта.
2 Историја
Градена е на постари темели, додека денешниот објект е од 1922 година.
Главниот патрон се празнува на 14 ноември на денот на Светите Кузман и Дамјан.
2.1 Настани од 2001
За време на конфликтот од 2001 година црквата била цел на повеќе вандалски оштетувања. Најмногу, во повеќе наврати страдал внатрешниот дел. Била палена влезната врата на црквата, а во внатрешноста биле уништени иконостасот, олтарот, иконите, фреските, шанданите, крстовите и други предмети, а била расфрлана и црковната документација.
Во кругот на црковниот двор биле оскрнавени неколку надгробни споменици.
3 Архитектура
3.1 Фрескоживопис
Црквата поседува фрескоживопис. Истиот бил предмет на оштетувања во конфликтот од 2001 година, па така фреската „Св. Никола“ била значително оштетена со тврд предмет.
3.2 Икони и иконостас
Црквата поседува иконостас.
Истиот исто така бил подложен на оштетувања во текот на конфликтот од 2001 година. Иконата „Тајната вечера“ била целосно уништена, додека целиот иконостас бил скоро целосно урнат. Царските двери биле скршени и расфрлани по црквата. Биле уништени дел од иконите во иконостасот.
4 Галерија
5 Поврзано
* Тетовско архијерејско намесништво
* Втора тетовска парохија
* Једоарце
Спрајт

Спрајт (''Sprite'') — безбоен безалкохолен и бескофеински пијалак, со вкус на лимон-лимета, во производство на Кока-Кола. Спрајт е воведен во САД во 1961 година. Ова бил одговор на компанијата Кока-Кола за популарноста на 7 Up, што започнал како "Lithiated Lemon" во 1929 година. Пијалакот доаѓа во сребрена боја главно, зелена, сина и зелена или како зелено прозирно шише со претежно зелени и сини етикети. Во 1978 година, Спрајт станал предводник на пазарот во категорија на сода од лимон.
1 Поврзано
*Кока-Кола
Сесиско ниво

Сесиското ниво (анг. ''Session Layer'') е петтиот слој од седумслојскиот OSI модел на компјутерските мрежи.
Сесиското ниво обезбедува механизам за отворање, затворање и управување со сесијата помеѓу крајниот корисник на апликациските процеси т.е. полупостојан дијалог. Комуникациските сесии се состојат од барања и одговори кои се јавуваат помеѓу апликациите. Сервисите на сесискиот слој најчесто се користени во апликациските средини кои ги користат далечинските процедурални повици (''RPCs'').
Пример за сесиско ниво е OSI протоколот познат како X.225 или ISO 8327. Во случај на губење на врска овој протокол може да се обиде да ја поправи врската. Ако врската не се користи во подолг период, на сесискиот слој може да се затвори и повторно да се отвори. Тој може да биде истовремено во две насоки (''full-duplex'') или најизменично во две насоки (''half-duplex'') и обезбедува синхронизациски бодови во тек на разменување на пораки.
Други примери за имплементирање на сесиското ниво е и Протокол за информативна зона (''Zone Information Protocol - ZIP'') и Протокол за контрола на сесии (''Session Control Protocol - SCP'').
0.1 Сервиси
* Автентичност
* Пермисии
* Реставрациски слој
Сесиското ниво на OSI моделот е одговорен за сесиски контролен пункт и закрепнување. Тоа им дозволува на информациите од различни извори да бидат правилно комбинирани и синхронизирани. Апликациски пример се веб конференции, во кои тековите на аудио и видео мора да бидат синхронизирани за да се избегне т.н. усни синхронизирачки проблеми. Етажната контрола осигурува дека лицето прикажано на екранот е актуелен водител. Друга примена е ТВ програми во живо, каде тековите на аудио и видео треба да бидат беспрекорно сбодови преминати од една до друга за да се избегне тивко емитување или прекумерно поклопување.
0.2 Протоколи
* ADSP, AppleTalk Data Stream Protocol
* ASP, AppleTalk Session Protocol
* H.245, Call Control Protocol for Multimedia Communication
* ISO-SP, OSI Session Layer Protocol (X.225, ISO 8327)
* iSNS, Internet Storage Name Service
* L2F, Layer 2 Forwarding Protocol
* L2TP, Layer 2 Tunneling Protocol
* NetBIOS, Network Basic Input Output System
* PAP, Password Authentication Protocol
* PPTP, Point-to-Point Tunneling Protocol
* RPC, Remote Procedure Call Protocol
* RTCP, Real-time Transport Control Protocol
* SMPP, Short Message Peer-to-Peer
* SCP, Session Control Protocol
* ZIP, Zone Information Protocol
* SDP, Sockets Direct Protocol
0.3 Споредба со TCP/IP моделот
TCP/IP референтен модел не се занимава со детали од OSI моделот на барањето или протокол за транспорт значење и затоа не се сметаат за сесиски нивоа. Сесија за управување со OSI е во врска со типични транспорт протоколи (''TCP, SCTP''), се содржи и во транспортно ниво или на друг начин се смета во областа на апликациски слој TCP/IP и слоеви се описи на оперативен домет (апликација, домаќин-до-домаќин, мрежа, линк) и не детални прописи на оперативни процедури или податоци за семантика.
Иван Костов

Иван Јорданов Костов (роден на во ) е политичар и поранешен премиер на Бугарија во периодот од 1997 до 2001 година. Во периодот од 1994 до 2001 година бил водач на СДС, а од 2004 претседател на Демократи за силна Бугарија.
30 Seconds to Mars

30 Seconds to Mars е името на американската рок група формирана во Лос Анџелес, во 1998 година, во кој глумецот Џард Лето е вокал, гитарист и текстописец.
1 Членови на бендот
* Џард Лето - вокал
* Томо Миличевиќ - гитара
* Шенон Лето - тапани
2 Дискографија
2.1 Албуми
*2002.: ''30 Seconds to Mars''*2005.: ''A Beautiful Lie''*2009.: ''This Is War''*2013.: ''Love, Lust, Faith and Dreams''*2018.: ''America''*2023.: ''It's the End of the World but It's a Beautiful Day''
2.2 Синглови
*2002: "Capricorn (A Brand New Name)"
*2003: "Edge of the Earth"
*2005: "Attack"
*2006: "The Kill"
*2006: "From Yesterday"
*2007: "A Beautiful Lie"
*2009: "Kings and Queens"
*2010: "This Is War"
*2010: "Closer to the Edge"
*2010: "Hurricane" (feat. Kanye West)
Gorillaz (албум)

''Gorillaz'' — деби албум на британскиот бенд Горилаз, издаден во март 2001 година. Тоа ги вклучува сингловите "Clint Eastwood", "19-2000", "Rock the House" и "Tomorrow Comes Today". Албумот достигна # 3 во Велика Британија, а беше неочекуван хит во САД, со место број # 14 и продажба на над десет милиони примероци во светот.
0.1 Информации за албумот
Во текот на албумот, бендот експериментира со многу комбинации на жанрови, вклучувајќи ги и хип-хоп, рок, латино, панк, транс, и реге. Gorillaz беше издаден како усовршено цеде во кое се вклучени екран штедачи, позадина и автоплеј филм кој го отвора интернет прелистувачот на корисникот на посебен дел на мрежното место на Горилаз, кое веќе не е активно.
Во 2004 година, албумот е спакуван со Laika Come Home од 2002 година во ограничена серија кутија поставена како дел од ЕМИ "2CD оригинали" колекција. На почетокот на песната "М1 А1" има последователен звучен клип од филмот Денот на мртвите. Песната "Slow Country" располага со примерок од "Специјални" 1981 сингл "Град на духови ". А примерокот од циклусот "Во Домот на планината кралица" од Рејмонд Скот се повторува низ песната "Man Research (Clapper)". Насловот на песната е поздрав до истражувањето на Рејмонд Скот Менхетен. Ова е прв албум на Горилаз што носи "Родителска Советодавниот"(Parental Advisory)налепница.
17 јануари (главна страница 2011)

1377, Папа Григориј XI од Авињон го врати средиштето на римокатоличките поглавари во Рим.
1562, На сила стапува едиктот од Сен Жермен со која се признати хугенотите (протестанти) во Франција.
1773, Англискиот морепловец Џејмс Кук со бродот „Резолушн“ прв го премина Антарктичкиот круг.
1939, Со учество на многу жандарми и војници во Велес беа задушени тридневните демонстрации на монополските работници и на другите граѓани. Демонстрациите имаа големо економско и политичко значење во тоа време.
1945, Втора светска војна: Советските сили ја ослободуваат Варшава, главниот град на Полска
1961, По налог на Моис Чомбе, белите платеници го убија законскиот конгоански премиер Патрис Лумумба, творец на конгоанската независност и херој на „црна Африка“.
1995, Катастрофален земјотрес го потресува градот Кобе, Јапонија, предизвикувајќи огромна материјална штета и убивајќи 6,433 лица.
1996, Во Скопје и во Атина се отворени канцелариите за врски на Република Македонија и на Република Грција.
Родени:
1504, Папа Пиј V, римски папа.
1706, Бенџамин Франклин, американски политичар и дипломат, работник, печатар, филозоф и државник.
1899, Ал Капоне, американски гангстер.
1924, Благоја Талески, македонски државник.
1942, Мохамед Али, американски боксер.
1962, Џим Кери, канадски глумец.
1966, Љубчо Георгиевски, премиер на Република Македонија (1998-2002).
Починати:
395, Теодосиј I, римски цар.
1468, Скендербег, албански национален херој.
1598, Фјодор I, руски цар.
1864, Марко Павлов, првиот дипломиран македонски лекар.
2010, Михалис Папаконстантину, грчки политичар.
2008, Роберт Фишер, американски шаховски велемајстор.
Demon Days

Demon Days — втор студиски албум на британскиот бенд Горилаз, објавен во мај 2005. На албумот учествуваат De La Soul, Нене Чери, Мартина Топлеј-Берд, Roots Manuva, MF DOOM, Ајк Тарнер, Бути Браун од Pharcyde, Шон Рајдер, Денис Хопер, Лондонскиот госпел хор од Лондон и Детскиот хор од Сан Фернандес.
Demon Days бил на #1 место на англиската и 6-то место на американската топ листа. Албумот се продал во повеќе од десет милиони примероци од 2001 година. Албумот ги содржи следните синглови: „Feel Good inc.“, „Dare“, „Dirty Harry“ и „Kids With Guns“ / „El Manana“.
1 Список на песни
;Бонус Песни
*"The Swagga" (ограничено издание) – 4:57
*"We Are Happy Landfill" (ограничено издание) – 3:39
*"68 State" (бонус песна од Јапонското издание) – 4:49
*"People" (бонус песна од Јапонското издание) – 3:26
*"Hong Kong" (во живо од Манчестерската опера) (бонус песна од Јапонското издание) – 6:38
Црква „Рождество на Пресвета Богородица“ - Сетоле

Рождество на Пресвета Богородица — главна селска црква во тетовското село Сетоле, Македонија.
Црквата се соочува со уривање на дотраениот покрив и уништување на самата црква.
Главниот патрон на црквата се прославува на Мала Богородица на 21 септември.
1 Местоположба
Црквата се наоѓа во средишниот дел на селото, до патот кој води до селото.
2 Историја
Црквата била изградена во 1862 година на темели од постар објект. Годината на изградба е запишана и на ниша над самиот влез во црквата.
Од 2024 година, за црквата постои иницијатива за донации за обнова на столбовите во самата црква и покривот, поради опасност од нивно уривање.
2.1 Настани од 2001
За време на конфликтот од 2001 година, црквата во Сетоле не била поштедена од налетот на албанските банди.
Таа прво била насилно отворена, осквернавена, ограбена и демолирана. Оштетувања коишто биле направени во овој сакрален објект едно време го направиле неупотреблив. Иконостасот бил многу оштетен, а царските двери биле искршени и трајно оштетени и истите се фрлени на подот од црквата. По завршетокот на кризата во 2001 година, црквата била обновена, додека тетовскиот резбар Будимир Апостолски го реставрирал стариот иконостас.
3 Архитектура
3.1 Фрескоживопис
Црквата не е фрескоживописана.
3.2 Икони и иконостас
Некои од иконите се дело на Дичо Зограф.
4 Галерија
5 Поврзано
* Тетовско архијерејско намесништво
* Втора тетовска парохија
* Сетоле
Емир Ќучук Султанов мост

Емир Ќучук Султановиот мост познат и само како Камен мост, претставува камен лачен мост кој ја премостува Брегалница кај Штип. Мостот се наоѓа на самиот влез во градот и според податоците, тој бил изграден во 1672 година и спаѓа во ретките примероци на турската архитектура во Штип. Мостот го добил името по султанот Ќучук Емир. За време на Првата балканска војна преку овој мост поминувала демаркационата линија, која градот го делела на српски и бугарски дел. Населбите од левата страна на река Брегалница биле под бугарска власт, додека оние од десна страна потпаднале под српска окупација. Во минатото со оглед на големиот водостој, мостот имал мошне важна комуникациска улога, но денес со намалувањето на водата во реката Брегалница, има повеќе историско - архитектурно значење. Денес кај овој мост според предвидената студија за регулација на Брегалница се предвидува да изгради гумена брана.
We Are the Fallen

We Are the Fallen е името на американската рок група која ја создале учесничката на American Idol, Карли Смитсон, Марти О'Бриен и поранешните членови на бендот Evanescence, Бен Муди, Џон Лекомп и Роки Греј. Името на бендот е алузија на албумот на Еvanescence од 2003 година Fallen, поради што овој бенд има добиено многу критики за нивната слична музика со музиката на Еvanescence. Во интервју за Los Angeles Times, Бен Муди рекол дека We Are the Fallen се разликува од Еvanescence по тоа што „сите членови се еднакви“
и поради тоа што во We Are the Fallen „има повеќе енергија отколку што Еvanescence може да замисли“. Тој исто така кажал дека „ние не можеме да глумиме дека сме тие што сме. Ако има некоја сличност меѓу нашата музика, тогаш тоа е така бидејќи жанрот е создаден од нас“.
1 Историја
1.1 Формирање
Формирањето на бендот We Are the Fallen започнало кога Муди разговарал со членовите на бендот Evanescence, Греј и Лекомп за тоа бендот да биде поинаков отколку што се планирало отпрвин.
2 Членови на бендот
* Карли Смитсон – вокал
* Бен Муди – главна гитара
* Џон Лекомп – ритмичка гитара
* Роки Греј – тапани
* Марти О'Бриен – бас гитара
3 Дискографија
3.1 Студиски албуми
Година, Детали за албумот, Позиција
US, US Digital, US Rock, US Alt. Rock, US Hd. Rock
2010, ''Tear the World Down'', 33, 17, 12, 7, 6{
3.2 Синглови
Year, Title, U.S. Alt., U.S. Main., Album
2010, "Bury Me Alive", —, 31, ''Tear the World Down''
"Tear the World Down", —, —
Твитер

Твитер (|Twitter), во јули 2023 година ребрендиран во X — мрежно место во сопственост и управуванa од американската компанија X Corp., како наследник на Twitter Inc, која нуди услуга за социјално вмрежување и микроблогирање, овозможувајќи им на своите корисници да праќаат текстуални пораки, слики и видеа - наречени „твитови“ (англ. ''tweets''). Регистрираните корисници можат да објавуваат твитови, но и да „ретвитуваат“ твитови од други корисници како и да испраќаат директни пораки на други регистрирани корисници. Објавените твитови се јавно видливи, но сепак испраќачите можат да го ограничат праќањето на пораките на нивните претплатници. Корисниците можат да следат други корисници.
Твитер бил основан од Џек Дорси, Ноа Глас, Биз Стоун и Еван Вилијамс во март 2006 година и бил лансирање во јули 2006 година. Седиштето на нејзината поранешна матична компанија, Twitter, Inc., било во Сан Франциско, САД и имала преку 25 канцеларии ширум светот. Twitter има стекнато популарност низ целиот свет и на почетокот од 2019 имал повеќе од 330 милиони месечни активни корисници. Понекогаш Twitter се нарекува и „СМС на интернетот“.
На 27 октомври 2022 година, бизнис магнатот Илон Маск го купил Твитер за 44 милијарди американски долари, со што стекнал контрола врз платформата.  По купувањето, платформата била критикувана поради сѐ поголемиот број на твитови кои содржат говор на омраза. Во јули 2023 година, Маск објавил дека Twitter ќе биде ребрендиран во X и дека неговото лого со сина птица нема повеќе да се употребува.
Creep (песна од Radiohead)

"Creep" e песна од англиската алтернативна рок група Radiohead. Radiohead ја издале песната како нивен прв сингл во 1992 година, а подоцна се појавила и во нивниот прв албум ''Pablo Honey'' (1993). За време на првото издавање песната не се искачувала на табелите, но за време на второто издавање песната станала познат хит ширум светот.
1 Наводи
*Randall, Mac. ''Exit Music: The Radiohead Story''. Delta, 2000. ISBN 0-385-33393-5
Просопагнозија

Просопагнозија (грчки: "πρόσωπον"= "лице", "αγνωσία" = "неспособност за препознавање/идентификување") претставува нарушување на перцепцијата за човекови лица. При ова можноста да се признаат други објекти може да биде незначителна. Поимот првобитно се однесувал на состојба после акутно оштетување на мозокот, но од неодамна се смета за наследно заболување кое опфаќа околу 2,5% од населението.
Фулканели

Фулканели (1839 - 1953) е псевдоним за францускиот алхемичар и автор од 19 век чијшто вистински идентитет сè уште не е откриен. Неговиот живот и дело се обвиени со мистерија – што пак придонело тој да се смета како вистински културен феномен. Една од најекстравагантните приказни раскажува дека неговиот посветен ученик Еуген Кансеље успеал да претвори сто грама олово во злато употребувајќи го „филозофскиот камен“ којшто му го оставил неговиот учител.
Се верува дека на прагот на Втората светска војна, Абвер (тајната германска служба за разузнавање) го барала Фулканели поради неговите познавања од технологијата на јадреното вооружување. Фулканели се сретнал со некој француски атомски физичар при што му дал точни детали во однос на технологијата на јадреното вооружување и тврдел дека атомското оружје било употребено против човекот уште во дамнешната историја.
Според Кансеље (ученикот на Фулканели), неговата последна средба со Фулканели се случила во 1953 година (години подоцна по неговото исчезнување), кога отишол во Шпанија во некој замок високо во планините на договорена средба со неговиот некогашен учител. Кансеље го знаел Фулканели како старец во своите осумдесетти, но сега учителот се подмладил: бил човек во своите педесетти. Повторната средба била кратка, и Фулканели повторно исчезнал без трага и глас.
Phoner to Arizona

Phoner to Arizona — првата песна од албумот што е снимен на iPod на англискиот бенд Горилаз. Целата песна е направена од основачот Дамон Албарн којшто ја направил на својот iPad додека траела турнејата на Горилаз низ САД.
Таен поклоник на Едгар Алан По

Таен поклоник на Едгар Алан По (|Poe Toaster) — неофицијалниот прекар којшто му бил даден на некоја мистериозна личност која секоја година од 1949 до 2009 се појавувала на гробот на американскиот автор Едгар Алан По на неговиот роденден, 19 јануари. Очевидците кажувале дека личноста облечена во црно со шешир на главата и бел шал, оставала секогаш по три рози и половина шише француски коњак а потоа навечер ќе исчезнела. Иако многумина луѓе доаѓале да го гледаат настанот никој не се обидел да го спречи.
Кока Кола Лајт

Диетална Кока или Диетална Кока-Кола, Кока-Кола Лајт) — лесен пијалак без шеќер бренд на компанијата Кока-Кола. За првпат е објавен во САД на 9 август 1982 година и е прв бренд од 1886 што ја користи маркицата Кока-Кола.
1 Поврзано
* Кока Кола
Охридско Езеро (Титан)

Охридско Езеро (|Ohrid Lacus) — езеро од течен метан на најголемата месечина на Сатурн, Титан. Езерото, името го добило во 2010 година од НАСА и од Меѓународниот астрономски сојуз во чест на Охридското Езеро во југозападна Македонија.
Пречник на езерото:
* 17,3 километри
Координати на езерото:
* 71°48′ СШ 221°54′ ЗД﻿ / ﻿71,8° СШ 221,9° ЗД
The Fall (албум)

The Fall — последен албум на Горилаз. Најкарактеристичното за овој албум е тоа што е снимен на iPad.
0.1 Песни на албумот
# Phoner to Arizona
# Revolving Doors
# Hillybilly Man
# Detroit
# Shytown
# "Little Pink Plastic Bags"
# The Joplin Spider
# The Parish Of Space Dust
# The Snake In Dallas
# Amarillo
# The Speak It Mountains
# Aspen Forest
# Bobby in phoenix
# California And The Slipping Of The Sun
Plastic Beach

Plastic Beach (Пластична Плажа) — третиот студиски албум на виртуелниот бенд Горилаз. Албумот е објавен на 3 март 2010 година. Албумот е изваден од недовршениот проект на Горилаз наречен Carousel. Снимен е од јуни 2008 до ноември 2009 година и првично бил издаден од соосновачот на Горилаз, Дамон Албарн. Во албумот учествуваат и следниве артисти: Снуп Дог, Gruff Rhys, Боби Вомак, Мос Деф, Лу Рид, Мик Џонс, Марк Е. Смит, Пол Симонон, Кано, Little Dragon и ''Hypnotic Brass Ensemble''.
Албумот дебитирал на местото број два во Обединетото Кралство со продажба на 74,000 копии во првата недела. Во САД, албумот дебитирал на второто место на Билборд 200 каде што во првата недела продажбата достигнала до 112,000 копии. По објавувањето, овој албум бил оценет позитивно од страна на критичарите.
0.1 Список на песни
# Orchestral Intro
# Welcome to the World of the Plastic Beach
# White Flag
# Rhinstone Eyes
# Stylo
# Superfast Jellyfish
# Empire Ants
# Glitter Freeze
# Some Kind of Nature
# On a Melancholy Hill
# Broken
# Sweepstakes
# Plastic Beach
# To Binge
# Cluod of Unknowing
# Pirate Jet
Винска киселина

Винската или тартаратна киселина е бела, кристална органска киселина. Солите на винската киселина се викаат тартарати. Винската киселина за првпат била изолирана од калиум тартарат од алхемичарот Џабир ибн Хајан, околу 800 година. Модерниот процес на изолирање бил развиен во 1769 година од шведскиот хемичар Карл Вилхелм Шеле.
Секс кукли

Секс кукли (љубовни кукли) се сексуални помагала кои се во големина на сексуален партнер и служат за помош при мастурбација.
Секс куклите можат да содржат цело тело и лице, или само некој дел како на пример вагина, пенис, уста за сексуална стимулација. Деловите некогаш вибрираат и можат да се преместуваат, додека некои не можат.
Музи

Музи (грчки: ''Μουσαι'' = песна) биле божици во старогрчката митологија, поезија и литература кои го инспирирале творењето во литературата и во уметноста. Класичните поети редовно ги повикувале музите, кога се наоѓале пред тешка задача. На пример, на почетокот од еповите „Илијада“ и „Одисеја“, Хомер ги повикува музите. Во второто пеење од „Илијада“, при набројувањето на бродовите, Хомер ги повикува на помош музите бидејќи самиот не би можел да го заврши набројувањето макар да има гради од бронза и стотина усти. Исто така, и Вергилиј, во почетните стихови на „Енеида“ ги повикува музите да му помогнат. Тие биле ќерки на врховниот грчки бог Зевс и на Мнемозина, божицата на умот и паметењето. Тие живееле на ридот Хеликон, во Беотија, кој често се зема како синоним за Пинд и Парнас. Постоеле девет музи, а нивен водач бил Аполон. Култот кон музите најпрвин бил раширен во македонската област Пиерија, поради што музите биле познати и како Пиериди.
Се верувало дека музите ги инспирираат сликарите, музичарите и поетите. Тие ги развеселувале боговите и ги вдахнувале поетите, ја потпомагале комуникацијата. Славејќи ги боговите, ја дополнувале и својата слава; фалејќи ги смелите јунаци, ги запишале и своите имиња во историјата. Денес зборот муза, воопштено, во преносно значење, се користи за некој кој го инспирира уметникот.
* Талија (Θάλεια = „цветна“) - заштитничка на комедијата. Нејзини атрибути се комичната маска, овчарскиот стап и венецот од бршлен.
* Уранија (Ουρανία = „небесна“) - заштитничка на астрономијата. Нејзин атрибут е глобусот.
* Мелпомена (Μελπομένη = „пејачка“) - заштитничка на трагедијата и лирската поезија. Нејзини атрибути се трагичата маска и венецот од винова лоза.
* Полихимнија (Πολυμνία = „богата со химни“) - заштитничка на светите (религиозни) и сериозни песни. Нејзини атрибути се превезот и наметката.
* Ерато (Ερατώ = „убава“) - заштитничка на љубовната лирика. Нејзин атрибут е лирата или китарата.
* Калиопа (Καλλιόπη = „убав глас“) - заштитничка на епската поезија и ораторството. Нејзини атрибути се восочна плочка, молив и свиток хартија.
* Клио (Κλειώ = „слава“) - заштитничка на историјата и јуначката поезија. Нејзини атрибути се свиток папирус и ловоров венец.
* Евтерпа (Ευτέρπη = „развеселување“) - заштитничка на музиката, лириката. Нејзин атрибут е двојната флејта.
* Терпсихора (Τερψιχόρη = „уживање во танцот“) - заштитничка на танцот и хорското пеење. Нејзини атрибути се лирата и ловоровиот венец.
Постои верување дека оној кој ќе ги повтори имињата на музите според овој редослед не може да погреши, затоа што почетните букви од нивните имиња на латински го даваат изразот: Tum Peccet, што значи: “нека греши”, или “тогаш нека греши”.
1 Музите како тема во уметноста и во популарната култура
* „Повикување на музата“ (англиски: ''Summoning Of The Muse'') - песна на музичката група Дед кен денс (''Dead Can Dance'') од 1987 година.
Д. Б. Купер

Д. Б. Купер е името на неидентификуваниот човек кој го ограби авионот Боинг 727. Тој на 24 ноември 1971 година откако го ограбил авионот и го добил бараниот откуп од 200 000 долари, скокнал од авионот со падобран додека летал над Тихиот Океан. Оттогаш никој повеќе не го видел. Стотици осомничени биле пронајдени до сега, но сè уште не се знае точно кој бил Купер, или каде живеел. FBI верува дека тој не го преживеал скокот и дека умрел. Некои луѓе се обиделе да објаснат што се случило после скокот.
Во февруари 1980 година осумгодишниот Брајан нашол 5800 долари во навлажнети банкноти од по 20 долари исфрлени на брегот на реката Колумбија. Сериските броеви се совпаѓале со тие на парите со коишто бил платен долгот, обележани со цел подоцна полесно да му се влезе во трага на Купер.
Во октомври 2007 FBI изјавиле дека можат да ја откријат ДНК-та на Купер поради краватата која ја оставил во авионот.
Купер избегал скокајќи со падобран од задниот отвор на авионот, што ги навело властите од воздухопловството да воведат построги мерки при дизајнирањето на леталата за да се спречи истото да се повтори. Исто така, овој случај било причината поради која што за првпат биле инсталирани детектори за метал по аеродромите.